Sanghyang Siksakandang Karesian
Ndah
nihan warahakna sang sadu, de sang mamet hayu. Hana sanghyang
siksakandang karesian ngaranya, kayatnakna wong sakabeh. Nihan ujar
sang sadu ngagelarkeun sanghyang siksakandang karesian.
Ini
sanghyang dasa kreta kundangeun urang reya. Asing nu dek
na(n)jeurkeun sasana kreta pakeuneun heubeul hirup, heubeul nyewa na,
jadiyan kuras. jadiyan tahun, deugdeug ta(n)jeur jaya prang, Nyewana1
na urang reya.
Ini
byakta sanghyang dasa kreta ngaranya, kalangkang dasa sila, maya-maya
sanghyang dasa marga, kapretyaksaan dasa indriya na-keun ngretakeun
bumi lamba di bumi tan parek.
Ini
pakeun urang ngretakeun bumi lamba, caang jalan, panjang tajur, paka
pridana, linyih pipir, caang buruan. Anggeus ma imah kaeusi, leuit
kaeusi, paranje kaeusi, huma kaomean, sadapan karaksa, palana ta
hurip, sowe waras, nyewana2 sama wong (sa)rat. Sangkilang
di lamba, trena taru lata galuma, hejo lembok tumuwuh sarba pala
wo(h)wohan, dadi na hujan, landung3 tahun, tumuwuh daek,
maka hurip na urang reya. Inya eta sanghyang sasana kreta di lamba
nga-rana.

Ini
sanghyang dasa kreta nu dipajarkeun kalangkang sanghyang dasa sila,
ya maya-maya sanghyang dasa marga ta, kapretyaksaan na dasa indriya.
Ini byakta: ceuli ulah barang denge mo ma nu sieup didenge kenana
dora bancana, sangkan urang nemu mala na iunas papa naraka; hengan
lamun kapahayu ma sinengguh utama ti pang-reungou. Mata ulah barang
deuleu mo ma nu sieup dideuleu kenana dora bancana, sangkan urang
nemu mala na lunas papa naraka; he­ngan lamun kapahayu ma
sinengguh utama ning deuleu. Kuril ulah dipake gulang-gasehan, ku
panas ku tiis, kenana dora bancana, sang­kan nemu mala na Iunas
papa naraka; hengan lamunna kapahayu ma sinengguh utama bijilna ti
kulit. Letah ulah salah nu dirasakeun ke­nana dora bancana,
sangkan urang nemu mala na lunas papa naraka; hengan lamunna kapahayu
ma sinengguh tuama bijilna ti letah. Irung ulah salah ambeu kenana
dora bancana. sangkan urang nemu mala na lunas papa

II

naraka;
hengan lamun kapehayu ma sinengguh utama bijilna ti irung. Sungut
ulah barang carek kenana dora bancana na lunas papa naraka; hengan
lamun kapahayu ma sinengguh utama bijihna ti sungut. Leu-ngeun mulah
barang cokot kenana dora bancana na lunas papa nara­ka; hengan
lamunna kapahavu ma sinengguh utama bijilna ti leungeun. Suku ulah
barang tincak kenana dora bancana na lunas papa naraka; hengan
lamunna kapahayu ma sinengguh utama bijilna ti suku. Payu ulah dipake
keter kenana dora bancana na lunas papa naraka. hengan lamunna
kapahayu ma sinengguh utama bijilna ti payu, Baga purusa ulah dipake
kancoleh kenana dora bancana na lunas papa naraka. hengan lamunna
kapahayu ma sinengguh utama dijilna ti baga lawan purusa,

Ya
ta sinangguh dasa kreta ngara(n)na. Anggeus kapahayu ma dora sapuluh,
rampes twahna urang reya Maka nguni twah sang dewa ratu.
Nihan
sinangguh dasa prebakti ngaranya. Anak bakti di bapa, ewe bakti di
laki. hulun bakti di pacandaan, sisya bakti di guru, wang tani bakti
di wado. wado bakti di mantri, mantri bakti di nu nangganan. nu
nangganan bakti di mangkubumi, mangkubumi bakti di ratu, ratu bakti
di dewata, dewata bakti di hyang. Ya ta sinangguh dasa prebak-

III
ti ngara(n)na.
Ini
na lakukeuneun. talatah sang sadu jati. Hong kara name sewaya.
senibah ing hulun di sanghyang panca tatagata. Panca ngaran ing lima,
tata ma ngaran ing sabda, gata ma ngaran ing raga, Ya eta ma ngaran
ing sabda, gata ma ngaran ing raga. Ya eta ma pahayuan sareanana.

Panca
aksara guru-guru ning janma. Panca aksara ma byakta nu katongton4
kawreton, kacaksuh ku indriya. Guru ma pananyaan na urang reya. Nya
mana dingaranan guru ing janma. Sang moha sa(ng) geusna aya bwana.
Ini
byaktana. Ngaranya ya panca byapara. Sanghyang pretiwi, apah, teja,
bayu mwang akasa. Carek sang sadu maha purusa. eta keh drebya urang.
Kangken pretiwi kulit, kangken apah darah ciduh, kangken teja panon,
kangken bayu tulang, kangken akasa kapala. Iya pretiwi di sarira
ngaranya. Nya mana dikangkenkeun ku nu mawa bumi. Ya mangupati pra
rama, resi, prabu,5 disi mwang tarahan.
Ini
panca putra: pretiwi Sang Mangukuhan, apah Sang Katung-maralah, teja
Sang Karungkalah, bayu Sang Sandanggreba, akasa Sang Wretikandayun.
Ini
panca kusika: Sang Kusika di Gunung, Sang Garga di Rum-but, Sang
Mesti di Mahameru, Sang Purusa di Madiri, Sang Patanjala di Panjulan.

Lamun
pahi kaopeksa sanghyang wuku lima (dina) bwana, boa halimpu ikang
desa kabeh. Desa kabeh ngaranya: ppurba, daksina, pasima, utara,
madya. Purba, timur, kahanan Hyang Isora, putih rupanya; daksina,
kidul, (kahanan Hyang Brahma, mirah rupanya; Pa-sima, kulon)6
kahanan Hyang Mahadewa, kuning (rupanya); 
IV

utara,
lor, kahanan Hyang Wisnu, hireng rupanya; madya, tengah, kahanan
Hyang Siwah, (aneka) warna rupanya. Nya mana sakitu sanghyang wuku
lima dina bwana.
Ini
wuku lima di maha pandita. Sandi ma karasa si tutur, tapa ma karasa
si langlang7 lungguh ma karasa si pageuh, pretyaksa ma
karasa si asembawa, kaleupaseun ma karasa madumi tan kaduman,
manghingetan tanpa hinga(n). Sakitu wuku lima di maha pandita.
Nihan
pawwitan ning kreta, sya sang dewata lima. Pahingawakan ngaran di
maneh, pahi mireungeuh rua di manen. Hengan lamunna mo karasa ma
kadyangga ning wilut tumemu wilutnya, bener tumemu benernya, Kitu keh
eta, ku twah ning janma mana kreta, ku twah ning janma mana na layu.
Ini
karma ning hulun, saka jalan urang hulun, Karma ma nga­ranya
pibudieun, ti(ng)kah paripolah saka jalan ngaranya. Maka takut maka
jarot, maka atong maka teuang di tingkah di pitwaheun, di ulah di
pisabdaan,
Maka
nguni lamun hareupeun sang dewa ratu pun. Maka satya di kahulunan,
maka lokat dasa kalesa, boa ruat mala mali papa, kapanggih ning
kasorgaan. Lamun teu(ng)teuing ngawakan karma ning hulun, kitu eta
leuwih madan usya ditindih ukir, ditapa di luhur gunung kena palarang
ditapa dina luhur gajah, hunur si(ng)ha; deukeut maha bancana.
Ini
twah ing janma pigunacun na urang reya. Ulah mo turut sang hyang
siksakan-

V
dang
karesian. Jaga rang dek luput ing na pancaga/n/ti, sangsara. Mulah
carut mulah sarereh, mulah nyangcarutkeun maneh. Kalingana
nyangcarutkeun maneh ma ngaranya: nu aya dipajar hanteu, nu hanteu
dipajar waya, nu inya dipajar lain, nu lain dipajar inya. Nya karah
(he)dapna ma kira-kira. Budi-budi ngajerum, mijaheutan, eta byaktana
nyangcarutkeun maneh ngara(n)na.
Nyangcarutkeun
sakalih ma ngara(n)na: mipit mo amit, ngala mo menta, ngajuput mo
sadu. Maka nguni tu: tunumpu, maling, ngetal, ngabegal; sing sawatek
cekap carut, ya nyangcarutkeun sakalih ngara(n)na.
Sanguni
tu: meor, ngodok, nyepet, ngarebut, ngarorogoh, papan jingan. Maka
nguni ngotok ngowo di pamajikan, di panghulu tandang. Maka nguni di
tohaan di maneh, Itu leuwih mulah dipiguna dipitwah ku urang hulun.
Ulah mo pake na sabda atong teuang guru basa, bakti susila di pada
janma, di kula kandang baraya.
Maka
nguni di tohaan urang. Suku ma pake disila, leungeun ma pake umum,
Jaga rang pacarek deung menak deung gu(s)ti deung bu-haya ing kalih
deung estri larangan maka nguni deung tohaan urang. Jaga rang
dipiguhakeun mulah surah di tineung urang, sanguni salah tembal,
kajeueung semu mo suka ku tohaan urang. Ulah, pamali; bisi urug
beunang ditapa, hilang beunang cakal bakal, bisi leungit batri hese,
kapangguh ku sanghyang jagat sangsara, batigra-
VI

han ku sang dewa ratu.
Lamun
hamo satya di tohaan urang, a(ng)geus ma jaga rang waya di kagering,
jaga rang palay, jaga rang ireug, duga-duga majar maneh teu(ng)teuing
amat. Mana dipajar satya dikahulunan;hengan jaga rang ceta ma mulah
luhya, mulah kuciwa, mulah ng(n)tong dipiwarang, mulah hiri mulah
dengki deung deungeun sakahulunan. Maka nguni nyeueung nu meunang
pudyan, meunang parekan, nyeueung nu dineneh ku tohaan, teka dek
nyetnyot tineung urang. Haywa, pamali !. Kapamalyanna karah: jadi
neluh bareuh hate. Hamo beunang gitambaan, jampe mo matih, paksa mo
mretyaksa, ja hanteu kturutan ku sanghyang siksakandang karesian.
Kitu
jaga rang nangganan, mulah kira-kira digelangan. Jaga rang
kagelangan, mulah mo bakti di nu nangganan kena itu tanda8
sang dewa ratu.
Jaga
rang keuna panyuruhan, mulah mo raksa sanghyang siksa-kandang
karesian, pakeun urang satya di piwarangan. Hengan lamur. nu ngalor
ngidul ngulon ngetan, geus ma mulah siwok ca(n)te, mulah simur cante,
mulah simar cante, mulah darma cante. Ya ta sinangguh sanghyang catur
yatna ngaranya.
Ini
kalingana. Siwok cante ma ngara(n)na kawujukan ku hakan inum. Simur
cante ma ngara(n)na salima hamilu ngaramakeun nu maling, nu ngarebut,
nu meor. Ya salah dongdonan ngaranya. Simar cante ma ngara(n)na ngala
dagangan mas pirak lalambaran hanteu di-

VII
titah
ku nu miwarang. Ya salah sadeya(n) ngara(n)na. Darma cante ma
ngara(n)na daranan di kaceuceub tohaan urang. Disuruh nyokot ngadarat
matyan nu tan yogya ku tohaan gumanti ya ngiseusan, kena wageuy, kena
kula kadang, kena baraya. Eta ulah dipiguna ku urang hulun. Bogoh di
kaceuceub, ceuceub di kabogoh, Itu tan yogya dipitwah ku urang hulun,
Ini
pakeun urang nurut ka tohaan, pakeun urang panjang di-pihulun. pakeun
urang hsebeul diasa ku tohaan urang. Turut sangyang siksakandang
karesian! Bireungeuh na panghulu tandang. Lamun nyeuseul tohaan, milu
rang nyeuseul deui deung tohaan. Lamun muji tohaan, milu urang muji
deui deung tohaan. Lamun hamo ma milu muji milu meda deung tohaan
tosta cingcing tegang urang bakti ka tohaan.
Jaga
rang leumpang ngalasan, baju simbut Lamun hamo deung tohaan,
iseuskeun na siksakandang karesian. Siksaan(a)na ta ulah dek ngundeur
ka huma beet sakalih ka kebon sakalih. Hamo ma beunang urang laku
sadu.
Salang
keboan ning alas, kayu batri nangtu, bwah beunang nga-rara(ng)gean,
tanggeuhkeun suluh, turuban supa, cangreudan tewwan, odeng, nyeru-

VIII
an,
engang, ulam, parakan, sing sawatek babayan, ulah urang barang ala.
Sanguni nurunkeun sadapan sakalih, ulah eta dipiguna kenana puhun
ning dosa, tamikal ning papa kalesa.
Jaga
rang nemu jalan, gede beet, bangat dicangcut dipangadwa sugan urang
pajeueung deung gusti deung mantri. Ulah mo pangidalkeun
pangadokokongkeun. Lamun bujangga brahmana, wikuhaji
mangkubumi, anak ratu, beunghar kokoro, maka nguni gutuloka, ulah mo
pahi panggidalkeun kena itu guru sang prebu.
Ingetkeun
na siksakandang karesian, deung iseuskeun na haloan. Ulah
ngeri(ng)keun estri larangan sakalih, rara hulanjar sakalih, bisi
keuna ku haloan si panghawanan, Maka nguni ngarowang tangan,
sapanglungguhan di catang, di bale, patutunggalan, haloan si
panglungguhan ngara(n)na. Patanjeur-tanjeur di pipir, di buruan,
patu­tunggalan, haloan si pana/h/taran ngara(n)na

Nembalan
nu batuk, nu ngadehem, nu ngareuhak, maka nguni embuing; kalih
ngawih, ya lembu akalang ngaranya. Nyanda di (u)rut sanghyang kalih
deuuk di tihang, di kayu, di batu, nyeueung inya anggeus diri
disilihan nyanda, ngara(n)na lembu anggasin. Itu kehna ingetkeuneun
lamun dek luput ti naraka,
Sa/ng/nguni
sapanginepan, sapamajikan, satepas, sabale deung sanghyang kalih,
deung estri larangan sakalih ngara(n)na kebo sapinahan. Nya kehna
ingetkeuneun,
IX
sinangguh
ulah pamali ngara(n)na.
Itu
haywa ulah dek (di)turut ku hulun sakalih. Lamun urang dek maan inya
ma maka majar ka panghulu tandang. Lamun dipicaya ma samayakeun, ku
geringna ku paehna ku leungitna. poron mati sareyanana, eta baan.
Hamo tu aya na pidosaeun ja kolot na samaya ni(r)ni na agama. Hamo ma
dipicaya, ulah! Lamun keudeu ma dek maan inya, gering ma nulung, paeh
leungit ma ngagantyan sakadeugdeugna. Sa/ng/mangkana kayatnakna!
Nihan
muwah. Jaga rang kadatangan ku same pangurang dasa, calagara, upeti
panggeres reuma maka suka geui(ng) urang, maka rasa kadatangan ku
kula kadang, ku baraya, ku adi lanccuk anak mitra suan kaponakan.
Sakitu eta kangken Ngan lamun aya panghaat urang, kicap inum si(m)but
cawet suka drebya.

Maka
rasa puja nyanggraha ka hyang ka dewata, Anggeus ma jaga rang
dipigunakeun ka gaga ka sawah ka serang ageung, ngikis, marigi,
ngandang, ngaburang, marak, mu(n)day, ngadodoger, mangpayang. nyair
bi(n)cang; sing sawatek guna tohaan, ulah sungsut, ulah surah, ulah
purik deung giringsing, pahi sukakeun sareyanana.
Maka
rasa guna urang. Ngan lamun urang pulang ka dayeuh, ulah ngising di
pi(ng)gir jalan, di sisi imah di tungtung caangna. bisi kaambeu ku
menak ku gusti. Sunguni tu(ng)ku nu rongah-rongah bisi kasumpah
kapadakeun ambu bapa pangguruan, kapapas ka nu karolot ku twah urang
gagabah. Ngan lamun
X
(carek)
sanghyang siksa, ngising ma tujuh lengkah ti jalan, kiih ma tilu
lengkah ti jalan. Boa mo nemu picarekeun sakalih ja urang nyaho di
ulah pamali. Kaulah ma duka, pamali ma paeh, deung jeungjeueung
gagawar, pucuk tambalung, sugan tampyan dalem, kandang larang(an),
bale larangan. Maka nguni ngalangsinang, mapag ngaliwat ratu
macangkrama kena itu paranti dosa,
Jaga
rang asup dalem, maka rea lieuk, sugan ngarumpak nebuk nembung megat
jajarah. Jaga urang deuuk, ulah salah hareup, maka rampes disila.
Deung sugan urang dibaan lemek ku tohaan, tineungkeun picarek urang.
Asing seueup, maka suka ka tohaan.
Deung
maka ilik-ilik dina turutaneun: mantri gusti kaasa-asa, bayangkara nu
marek, pangalasan, juru lukis, pande dang, pande mas, pande gelang,
pande wesi, guru wida(ng). medu, wayang, kumbang gending, tapukan,
banyolan, pahuma, panyadap, panyawah, panyapu, bela mati, juru moha,
barat katiga, pajurit, pamanah, pam(a)rahg, pangurang dasa calagara,
rare angon, pacelengan, pakotokan, palika, preteuleum, sing sawatek
guna, Aya ma satya di guna di kahulunan. Eta kehna turutaneun kena
eta ngawakan tapa di nagara.

Aya
ma na urang nu kaseuseul ku tohaan, eta keh ulah dituru(t) twah bisi
urang kaseuseul deui. Ini babandingna, upama janma leu(m)pang ngala-

XI
san
nincak cucuk, tincak keh deui ku urang, sarua sakit/an/na. Nya mana
aya ma na urang nu kapuji, «i cangcingan, si langsitan, maka
predana, emet imeut rajeun leukeun satya di guna tohaan. Eta ma turut
twahna deung gunana, boa urang kapuji deui
Aya
ma/na/ janma rampes ruana, rampes ti(ng)kahna, rampes twahna,
turut saageungna kena eta sinangguh janma utama ngara(n)na. Aya ma
janma goreng ruana. ireug ti(ng)kahna, rampes twahna, itu ma milah
diturut ti(ng)kahna dara sok jeueung rwana. Turut ma twahna. Aya
janma goreng rwana. ireug tingkahna, goreng twahna, itu ma caru(t)
ning bumi, silih diri na urang sabwana, ngara(n)na calang ning janma.
itu kehna ingetkeuneun, hala-hayu goreng-rampes ala guru.

Ini
pengetna, Aya ma janma paeh maling, paeh papanjingan, paeh ngabegal,
paeh meor, sing sawatek cekap carut, eta jeueung ke­na ulah
diturutan. Ya eta kangken guru nista ngara(n)na.
Aya
ta deui. Lamun urang nyeueung nu ngawayang, ngadenge-keun nu
ma(n)tun, nemu siksaan tina carita, ya kangken guru panggung
ngara(n)na. Lamun urang nemu siksaan rampes ti nu maca ya kangken
guru tangtu ngara(n)na. Lamun mireungeuh beunang nu kuriak ma:
ukir-ukiran, paparahatan.

XII

papadungan,
tutulisan, sui nanya ka nu diguna, temu ku rasa sorangan ku beunangna
ilik di guna sakalih ya kangken guru wreti ngara(n)na. Nemu agama ti
anak, ya kangken guru rare ngara(n)na. Nemu darma ti aki ma ya
kangken guru kaki ngara(n)na. Nemu darma ti lanceuk ma ya kangken
guru kakang ngara(n)na. Nemu darma ti toa ma ya kangken guru ua
ngara(n)na.
Nemu
darma ti geusan leumpang di lembur di geusan ngawengi, di geusan
eureun, di geusan majik ma ya kangken guru hawan ngara(n)na. Nemu
darma ti indung ti bapa ya kangken guru kamulan ngara(n)na. Maka
nguni lamun hatur ka mahapandita ya kangken guru utama, ya kangken
guru mulya, ya kangken guru premana, ya kang­ken guru
kaupadesaan. Ya sinangguh catur utama ngara(n)na.
Nya
mana kitu, lamun a(ng)geus di karma ning akarma, di twah ning atwah,
a(ng)geus pahi kaiilikan nu gopel nu rampes, nu hala nu hayu. Kitu
lamun aya nu muji urang, suita, maka geuing urang, gumanti pulangkeun
ka nu muji, pakeun urang mo kapentingan ku pamuji sakalih. Lamun
urang daek dipuji ma kadyangga ning galah dawa sinambungan9
tuna, rasa atoh ku pamuji.
A(ng)geus
ma dipake hangkara ja ngarasa maneh aya di imah maneh, ku hakan ku
inum, ku suka ku boga, ku pakarang, teka dipake anggeuhan. Eta
kangken galah dawa ta. Eta Kangken pare hapa ta ngara(n)na.
XIII

Kitu,
lamun aya nu meda urang, aku sapameda sakalih. Nya mana kadyangganing
galah cedek tinugelan teka. Upamana urang kudil, eta kangken cai
pamandyan. Upamana urang kurit kangken datang nu ngaminyakan. Upamana
urang ponyo kangkn datang nu mere kejo. Upamana urang henaang kangken
(datang nu) mawakeun aroteun. Upamana urang handeueul kangken
(datang) nu mere seupaheun. Ya sinangguh panca parisuda ngara(n)na.
Eta kangken galah cedek tinugelan.
Lamun
maka suka rasa urang, kangken pare beurat sangga. Boa maka hurip na
urang reya. Ya katemu wwit ning suka Iawan10 enak. Salang
nu ngupat, ala panyaraman. Aya twah urang ma eureunan. Hanteu twah
urang ma ungang ambu-bapa. Kalingana janma ngara-(n)na. Ya sinangguh
paramar/ra/ta wisesa, ya kangken dewa mangjanma ngara(n)na. Nya sang
puma sarira, nya wwit ning hayu, ya puhun ning bener.
Ini
pangimbuh ning twah pakeun mo tiwas kala manghurip, pa-keun wastu di
imah di maneh. Emet, imeut. rajeun, leukcen, paka predana,
morogol-rogol, purusa ning sa, widagda, hapitan. kara wa-leya,
cangcingan, langsitan.
Jaga
'rang ngajadikeun gaga-sawh, tihap ulah sangsara. Jaga rang nyieun
kebo/a/n, tihap mulah ngu(n)deur ka huma beet sakalih, ka huma lega
sakalih. Hamo ma beunang urang laku sadu. Cocooan ulah tihap meuli
mulah tihap nukeur. Pakarang ulah tihap nginjeum.
XIV

Simbut-cawet
mulah kasarataan, hakan-inum ulah kakurangan, anak-ewe pituturan
sugan dipajar durbala siksa. Yatnakeun sanghyang siksakandang
karesian.
Jaga
rang hees tamba ui(n)duh, nginum twa/h/k tamba hanaang, nyatu tamba
ponvo, ulah urang kajo(ng)jonan. Yatnakeun maring ku hanteu.
Sa/ng/nguni tu ku anak-ewe, mulah dek paliketan sugan hamo
sapitwaheun. Rampes ma beunang urang nyaraman teka nurut na
panyaraman, eta keh anak urang ewe urang ngara(n)na.
Hanteu
ma nurut na pamagahan, eta sarua deungeun sakalih. Ngan lamun keudeu,
ewe-anak geus ma medeng diaku ku urang. Boa urang kabobotan, boa
reujeung sasab ka naraka, leungit batri rang ngabakta, hilang beunang
cakal-bakal.
Ini
warah sang darma pitutur, sugan ura(ng) tanpa hedap mreo-peksah
samutatah. Paesan teh ta susuriyem, jambangan eusi ning bayu ma
hening, tah desana tah nora buksah. Kalingana ta, sri ma ngaranya
omas. Kitu na omas, lamun hamo dila(n)ja pelek rupana, lamun kalanja
ma cenang, rampes ja kaopeksa.
Kitu
keh upama urang janma ini. Lamun nurut sanghyang siksa, kapahayu
rasana di urang kadyangga ning bener tumemu benernya. Kitu, lamun
hamo nurut sanghyang siksa kreta kadyangga ning wilut tumemu
wilutnya. Paesan ma ngaranya eunteung. Kitu na eunteung, lamun hamo
kawaas, samar kalangkang urang. Lamun kawaas ma puguh rua
XV

urang
dina jero eunteung eta.
Kitu
keh janma ini, bisa nurut upacara sakalih. Rampes ma boa kalihasan ku
rasa di maneh. Lamun hamo ma bisa nurut pamagahan, punggunp tata
ngara(n)na.
Jambangan
ma ngara(n)na pamuruyan. Kangken cai hening ma hedap urang kreha. Ya
mana kitu, mana na waas, teger rame a(m)bek. Desa ma ngaranya dayeuh,
Na dayeuh, lamun kosong. hanetu turutaneunana. Kitu na sabda, lamun
hamo kaeusi'11 carut ngara(n)na. Hengan lamun kaeusian ma
na kahanan, eta keh na turutaneun. Kitu keh na sabda. Mana kaeusian,
mana dipajar bener laksana.
Kitu keh urang janma ini.
Lamun dek nyaho di puhun suka lawan enak ma ingetkeun saur sang darma
pitutur. Ini silokana:

tadaga12
carita hangsa 
gajendra
carita banem
matsyanem13
carita sagarem 
puspanem carita
bangbarem.
Kalinganya,
kitu ja rang dek ceta, ulah salah geusan nanya. La-mun hayang nyaho
di tanian herang, talaga banyu atis ma hangsa tanya. Kalingana ma aya
janma atisti ring apraniti. herang tineung. rame ambek, nya(ng)kah,
kangken hangga dina talaga herang.
Hayang
nyaho di j(e)ro ning laut ma. matsya tanya. Kalingana ma upama hayang
nyaho di hedap sang dewa ratu deung di hedap mahapandita.14
Hayang
nyaho di Iwir15ning leuweung ma gajah tanya. Ini
ka-lingana. Kangken Iwir16 ta ma nyaho di tineung nu reya.
Kangken gajah ta ma nyaho di bebedas sang

XVI
dewa ratu.
Hayang
nyaho di ruum amis ning kembang ma, bangbara tanya. Kalingana ta
kangken ba(ng)bara ma janma bisa saba ngumbara, nya­ho di tingkah
sakalih. Kangken ruum kembang ma janma rampes twahna, amis barungusan
semu imut ti(ng)kah suka.
Kalingana ulah salah
geusan tanya.
Hayang
nyaho di sakweh ning carita ma: Damarjati, Sanghyang Bayu, Jayasena,
Sedamana, Pu Jayakarma. Ramayana, Adiparwa, Korawasarma, Bimasorga,
Rangga Lawe, Boma, Sumana, Kala Purbaka, Jarini, Tantri; sing sawatek
carita ma memen tanya.
Hayang
nyaho di sakweh ning kawih ma: kawih bwatuha. kawih panjang, kawih
lalanguan. kawih panyaraman, kawih sisi(n)diran, kawih pengpeledan,
bongbong kaso, pererane, porod eurih, kawih babahanan, kawih
ba(ng)barongan, kawih tangtung, kawih sasa(m)batan, kawih
igel-igelan; sing sawatek kawih ma, paraguna tanya.
Hayang
nyaho di pamaceuh ma: ceta maceuh, ceta nirus, tata-pukan,
babarongan, babakutrakan, ubang-ubangan, neureuy panca, munikeun
le(m)bur, ngadu lesung, asup kana lantar, ngadu nini;sing sawatek
(ka)ulinan ma, hempul tanya.
Hayang
nyaho di pantun ma: Langgalarang, Banyakcatra, Siliwangi, Haturwangi;
prepantun tanya.
Sa(r(wa
Iwir/a/ ning tulis ma: pupunjengan, hihinggulan, kekem-bangan,
alas-alasan, urang-urangan, memetahan, sisirangan, ta-
XVII
ruk
hata, kembang tarate; sing sawatek tulis ma, lukis tanya.

Sa(r)wa
Iwir/a/ ning teuteupaan ma telu ganggaman palain. Ganggaman di sang
prabu ma: pedang, abet, pamuk, golok, peso teundeut, keris. Raksasa
pina/h/ka dewanya, ja paranti maehan sagala. Ganggaman sang wong tani
ma: kujang, baliung, patik, kored, sadap. Detya pina/h/ka dewanya, ja
paranti ngala kikicapeun iinumeun. Ganggamam sang pandita ma: kala
katri, peso raut, peso dongdang, pangot, pakisi. Danawa pina/h/ka
dewanya, ja itu paranti kumeureut sagala. Nya mana teluna ganggaman
palain deui di sang prebu, di sang wong tani, di sang pandita. Kitu
lamun urang hayang nyaho di sarean(ana), eta ma panday tanya.
Sa(r)wa
Iwir/a/ ning ukir ma: dinanagakeun, dibarongkeun, ditiru paksi,
ditiru were, ditiru singha; sing sawatek ukir-ukiran ma, ma-rangguy
tanya.
Sa(r)wa
Iwir/a/ ning oolahan ma: nyupar-nyapir rara ma(n)di, nyocobek,
nyopong koneng, nyanglarkeun, nyarengseng, nyeuseungit, nyayang ku
pedes17 beubeuleuman, panggangan, kakasian, hahanyangan,
rarameusan, diruruum, amis-amis; sing sawatek kaolahan, hareup catra
tanya.
Sa(r)wa
Iwir/a/ ning boeh ma: kembang mu(n)cang, gagang senggang, sameleg,
seumat sahurun, anyam cayut, sigeji, pasi-pasi, kalangkang ayakan,
poleng re(ng)ganis, jaya(n)ti, cecempaan, paparan a-
XVIII

kan,
mangin haris sili ganti, boeh siang, bebernatan, papakanan, surat
awi, parigi nyengsoh, gaganjar, lusian besar, kampuh jaya(n)ti, hujan
riris, boeh alus, ragen panganten; sing sawatek boboehan ma
pangeuyeuk tanya.
Lamun
hayang nyaho di agama parigama ma: acara eleh ku adigama, adigama
eleh ku gurugama, gurugama eleh ku tuhagama, tuhagama eleh ku
satmata, satmata eleh ku surakloka, surakloka eleh ku niraweerah.
Utama janma wahye dosa. Wahye dosa utama janma; sing sawatek agama
parigama ma pratanda tanya.
Sugan
hayang nyaho di tingkah prang ma: makarabihwa, katra-bihwa,
lisangbihwa, singhabihwa, garudabihwa, cakrabihwa, suci muka. braja
panjara. asu maliput, merak simpir, gagak sangkur, luwak maturut,
kidang sumeka, babah buhaya, ngali(ng)ga manik. lemah mrewasa,
adipati, prebu sakti, pake prajurit, tapak sawetrik;sang hulujurit
tanya.
Hayang
nyaho di sakweh ning aji mantra ma: jampa-jampa. geugeui(ng),
susuratan. sasaranaan, kaseangan, pawayagahan, puspaan, su-sudaan.
huriphuripan, tu(n)duk iyem, pararasen, pasakwan:.sing sa-watek aji
ma sang brahmana tanya.
Hayang
nyaho di puja di sanggar ma: patah puja daun, gelar palayang, puja
kembang. nya(m)pingan lingga, ngomean sanghyang, sing sawatek muja ma
ja(ng)gan tanya.
Hayang nyaho di dawuh
nalika ma: bu-

XIX
lan
gempa, tahun tanpa te(ng)gek, tanpa sirah, sakala lumaku, sakala
ma(n)deg, bumi kape(n)dem, bumi grempa; sing sawatek nyaho di carek
/ma/ nu beuheula, bujangga tanya.
Hayang
nyaho di darmasiksa, siksakandang, pasuktapa, padenaan, maha pawitra,
siksa guru, dasa sila, tato bwana, tato sarira, tato ajnyana ma; sing
sawatek eusi pustaka. sang pandita tanya.
Maka
nguni kasorgaan di sakala kaprabuan, kamulyaan, kamul-yaan,
kautamaan, kapremanaan, kawisesaan; ratu tanya.
Hayang
nyaho dipatitis bumi ma: ngampihkeun bumi, masinikeun na urang
sajagat, parin pasini, ngadengdeng, maraspade, ngukur, nyaruakeun,
nyipat, midana, lamun luhur dipidatar, ancol dipakpak; sing sawatek
ampih-ampih ma mangkubumi tanya.
Lamun
hayang nyaho di sakweh ning labuhan ma, maka nguni: gosong, gorong,
kabua, ryak mokprok, ryak maling, alun agung, tanjung, hujung, nusa,
pulo, karang nunggung, tunggara, barat daya; sing sawatek saba di
laut ma, lalayaran, puhawang tanya.

Hayang
nyaho di sawatek arega ma: telu sayuta, telu saketi, telu salaksa.
telu sariwu, telu satak, telu saratus, telu sapuluh, maka nguni
karobelah, katelubelah, kapatbelah, kalimabelah, kanembelah,
kapitubelah, kawolubelah; sing sawatek arega ma citri-
XX
k byapari tanya.
Hayang
nyaho di sandi, tapa, lungguh, pratyaksa. putus tangkes, kaleupaseun,
tata hyang, tata dewata, rasa carita. kal/e/pa carita; sing sawatek
nata-nata para dewata kabeh, sang wiku paraloka tanya,
Aya
ma nu urang dek ceta, ulah salah geusan nanya. Lamun dek nyaho di
carek para nusa ma: carek Cina, Keling, Parasi, Mesir, Samudra,
Banggala, Makasar, Pahang, Kala(n)ten, Bangka, Buwun, Beten.
Tulangbawang, Sela, Pasay, Parayaman, Nagara Dekan, Dinah, Andeles,
Tego, Maloko, Badan, Pego, Malangkabo, Mekah, Buretet, Lawe, Saksak,
Se(m)bawa, Bali, Jenggi, Sabini, Ngogan, Kanangen, Kumering, Simpang
Tiga, Gumantung, Manumbi, Babu, Nyiri, Sapari, Patukangan, Surabaya,
Lampung, Jambudipa, Seran, Gedah, Solot, Solodong, /Bali/. Indragiri,
Tanjung Pura, Sakampung, Cempa, Baluk, Jawa; sing sawatek para nusa
ma sang jurubasa darmamurcaya tanya.

Eta
kehna kanyahokeuneun di tuhuna di yogyana. Aya ma nu majar mo
nya(h)o, eta nu mo satya di guna di maneh, mo teuing di carek dewata
urang. Tan /n/awurung inanti dening kawah lamun guna mo dipiguna,
lamun twah mo dipitwah, sahinga ning guna kreta kena itu tangtu hyang
tangtu dewata.
Sakala
batara jagat basa ngretakeun bumi niskala. Basana: Brah­ma,
Wisnu, Isora, Mahadewa, Siwa-
XXI
h.
bakti ka Batara! Basana: Indra, Yama, Baruna, Kowera, Besawarma,
bakti ka Batara! Basana: Kusika, Garga, Mestri, Purusa, Pata(n)jala,
bakti ka Batara: Sing para dewata kabeh pada bakti ka Batara Seda
Niskala. Pahi manggihkeun si tuhu lawan preityaksa.
Ini
na parmanggihkeuneun dina sakala, tangtu batara di bwana pakeun
pageuh jadi manik sakurungan, pakeuneun teja sabumi. Hulun bakti di
tohaan, ewe bakti di laki, anak bakti di bapa, sisya bakti di guru,
mantri bakti di mangkubumi, mangkubumi bakti di ratu, ratu bakti di
dewata.
Disuruh
neguhkeun di sarira, matitiskeun bayu sabda hedap. Lamun itu hamo
kapiguna kapitwah ku na janma kanista madya  utama
pada ditibakeun kana kawah si tambrah gomuka. Wijayajana janma
kawisesa ku dewata pun.
Saur
sang darma pitutur mujarakeun sabda sang rumuhun. Aya deui
babandingna. Kitu upamana urang leumpang ka Jawa, hamo nurut carekna
deungeun carana, mangu rasa urang. Anggeus ma urang pulang deui ka
Sunda, hanteu bisa carek Jawa, asa hanteu datang nyaba. Poos tukuna
beunang tandang ja hanteu bisa nurut care(k)na.
Kitu
urang ianma ini. Ha(ng)ger turun ti niskala hanteu katemu cara
dewata, geura-geura dek mangjanma ja ireug tingkahna, hanteu bisa
nurut twah nu nyaho. Aya kapitwah ta nu mo satya, nu tan yogya:
lumekas manggawe hala: papanjingan, bubunyan, kapiadi, ka-pilanceuk.
Nya mana wadon ngarasa lalaki la-
XXII
in
salakina, tan yogya ngara(n)na. Lalaki ngarasa wadon lain eusi
imahna, tan yogya ngara(n)na. WSnang ditibakeun kana kawah si
mregawijaya. Janma ngawisesakeun nu salah,
Ini
silokana twah janma salah: burangkak, marende, mariris, wi-rang. Ya
ta catur buta ngara(n)na. Kalingana burangkak ma ngaranya gila. Nu
kangken maka gila ta ma twah janma: dengi. tungi, torong, gasong,
campelak sabda, gopel twah, panas hate, tan yogya ngara(n)na, Nya keh
nu kangken maka gila ta twah janma sakitu. Jadina ta raksasa, durgi,
durga, kala, buta, geusan ta di mala ning lemah.
Mala
ning Iemah ngara(n)na: sodong, sarongge, cadas gantung. mu(ng)kal
pategang, lebak, rancak, kebakan badak, catang nu(ng)gang, catang
nonggeng, garunggungan, garenggengan, Iemah sahar. dangdang wariyan,
hunyur, lemah laki, pitunahan celeng, kalo(m)beran. jaryan, sema;
sawatek lemah kasingsal.
Sakitu
kajadian nu keudeu di twah nu gopel; ja twah ning janma nu mere gila
ta. Jadina ta sawatek maha gila, ja hanteu nurut sanghyang sasana
kreta, ja ngarumpak sanghyang siksakandang karesian. Nya mana jadi
maha gila ya ta kalinga ning burangkak ngara(n)na.
Marande
ma ngara(n)na dibeka tiis nya karah panah. Diheman-keun, dikarunyaan,
diipuk, dineneh, dibere suka-boga hulun-kuring: nya karah
kirakirakeuneu(n)ana; byakta keuna ku na kapapaan eusi tegal si
pantana, sayajnyana lohna.
Timur makapalap

XXIII
kandaga.
Saketi wong kena i rika. Ti kidul ma gunung watu. Pareng sarewu wong
papa i rika. Ti barat yaksa geni-muka. Tan keuna wruhan wong kwehnya
papa i rika. Ti kaler kadi walang sinudukan, pareng satus wong papa i
rika. Ti tengah gagak si antana lawan18 sang senayaksa.
Sewu-sewu wong papa i rika. Ya kapapa(n) ning marende ngara(n)na.
Mariris
ma ngara(n)na camah, jiji manan tahi, camah manan wangke a(m)beu.
Kitu keh twah janma cacarokot. barang cokot. A(ng)geus ma barang ala
hamo menta, maling, numpu, meor, ngarebut; song sawatek curaweda ka
nu bener.
Paeh
ma atmana papa. Sariwu saratus tahun keuna ku sapa batara. tangeh
mana jadi janma. Aya jadina ta kotor: janggel, hileud ta­hun,
piteuk, titi(ng)gi, jambelong, limus sakeureut, mear, pacet, lentah,
lohong. gorong; sawatek dipake jiji ku na urang reya. Ya ta sinangguh
mariris ngara(n)na. .

Wirang
ma ngara(n)na: mumul tuhu, mumul bener, mumul yogya, mumul duga-duga,
mumul bema. Lamun carut ma: harema, harems(a), bogoh, gawok. Lamun
paeh ma eta atmana ma(ng)gihkeun papa, wot gonggang, cukang cueut,
batu kacakup. Kajadikeun ma ka bwana jadi watek maha gila: warak,
macan, wuhaya, ula /m/ageung; sawatek maka gila janma. Ya ta ma
wirang ngara(n)na. Sakitu ma catur buta,
Ini
ma upama janma tandang ka Cina. Heubeul mangkuk di Cina, nyaho di
karma Cina, di ti(ng)kah Cina, di polah Ci-
XXIV
na,
di kararampesan Cina. Katemu na cara telu: kanista, madya, utama.
Pahi nyaho di sabda sang prabu, sang rama, sang resi, bisa
matitiskeun bayu, sabda, heddap. Nya mana nya ho di geui(ng), di
upageui(ng), di parigeui(ng); ya ta tri geui(ng) ngara(n)na.
Geui(ng)
ma bisa ngicap bisa ngicup dina kasukaan. Ya geui(ng) ngara(n)na.
Upageui(ng) ma ngara(n)na bisa nyandang bisa nganggo, bisa babasahan,
bisa dibusana, Ya upageui(ng) ngara(n)na. Parigeui(ng) ma ngara(n)na
bisa nitah bisa miwarang ja sabda arum wawangi.  Nya
mana hanteu surah nu dipiwarang ja katuju nu beunang milabuh siloka.

Lamun
ka beet ma basana: utun, eten, orok, anak ing, adi ing. Ka kolot ma
basana: lanceuk ing, suan ing, euceu ing, aki ing. Pangwastu nama
sumanger teu(ng)teuing amat Sakitu na dasa pasantra, geus ma: guna,
rama, hook, pesok, asih, karunya, mupreruk, ngulas, nyecep, ngala
angeen. Nya mana suka bungah padang caang nu dipi­warang. Ya ta
Sinangguh parigeui(ing) ngara(n)na.
Ini
silokana: mas, pirak, komala, hinten, ya ta sanghyang catur yogya
ngara(n)na. Ini kalingana. Mas ma ngaranya sabda tuhu tepet byakta
panca aksara. Pirak ma ngaranya ambek kreta yogya rahayu! Komala ma
ngaranya geui(ng) na padang caang lega loganda. Hinten ma ngaranya
cangcing ceuri semu imut rame ambek. Ya ta sinangguh catur yogya
ngaranya.
Ya
ta janma bijil ti nirmala ning lemah, pahoman, pabutelan, pamujaan,
l(e)mah maneuh, candi,
XXV
prasada,
lingga linggih, batu gangsa, lemah biningba ginavve wongwongan,
sasapuan. Sakitu, saukur lemah kasucikeun, cai kasucikeun,
kapawitrakeun. Nya keh janma rahayu, janma rampes, ya janma kreta,
Nu
kangken bijil ti nirmala ning lemah ma ngara(n)na, inget di sanghyang
siksa, mikuku(h) talatah ambu bapa aki lawan buyut, nyaho di siksaan
mahapandita, mageuhkeun ujar ing kreta.
Ini
carita baheula nu nanjeurkeun sanghyang sasana kreta: Rahyangtang
Dewaraja, Rahyangta Rawunglangit, Rahyangta ti M(e)dang, Rahyangta ri
Menir.19 Ya ta sinangguh catur kreta ngara(n)na.
Nya
mana kitu ayeuna na janma inget di sanghyang darma(wi)-sesa, nyaho di
karaseyan ning janma. Ya ta sinangguh janma rahaseya ngara(n)na,
Lamun pati ma eta atmana manggihkeun sorga rahayu. Manggih rahina
tanpa balik peteng,20 suka tanpa balik duka, sorga tanpa
balik papa, enak tanpa balik lara, hayu tanpa balik hala, nohan tanpa
balik wogan, mokta tanpa balik byakta, nis tanpa balik hana, hyang
tanpa balik dewa. Ya ta sinangguh parama lenyep ngara(n)na.
Kitu
keh janma ayeuna. Upama urang mandi, cai pitemu urang hengan ta na
cai dwa piliheun(a)na; nu keruh deungeun nu herang. Kitu keh twah
janma. Dwa nu kapaknakeun: nu goce deungeun nu rampes. Kitu keh
janma. mana na kapahayu ku twah nu mahayu inya. Nya mana janma mana
hala ku twahna mana hayu ku twahna.

Kitu keh cai mana dipajar
dwa piliheun ma. Banyu
XXVI
asrep
lawan hening ma inya sanghyang darmawisesa, Nya nu dilakukeun ku
mahapandita. Nu banyu ha(ng)ker lawan letuh ma inya na rasa carita nu
dilakukeun ku na sang wiku lokika paramar/a/ta kabeh. Nya kadyangga
ning centana lawan acentana. Nu centana ma wruh menget tutur tanpa
balik lupa; ya ta wwit ning janma rahayu. ya tangkal ning bumi kreta.
Nu acentana ma ikang lupa hyang, moha tar kahanan tutur: ya tar.gkal
ning sanghara, punun ning kaliyuga, .beuti ning jalir, vvwit ning
linyok; ya sangkan janma ka naraka. Ulan eta dipitemen ku nu dek
berier ma.
Ini
ujar sang sadu basana mahayu drebyana. Ini tri-tangtu di bumi. Bayu
kita pina/h/ka prebu, sabda kita pina/h/ka rama. h(e)dap kita
pina/hka resi. Ya tritangtu di bumi, ya kangken pineguh ning bwana
ngara(n)na.
Ini
triwarga di lamba. Wisnu kangken prabu, Brahma kangken rama, Isora
kangken resi. Nya mana tritan(g)tu pineguh ning bwana. triwarga hurip
ning jagat. Ya sinangguh tritan(g)tu di nu reya ngaranya.
Teguhkeun
pageuhkeun sahingga ning tuhu, pepet byakta warta manah. Mana kreta
na bwana, mana hayu ikang ja(ga)t, kena twah ning janma kapahayu.

Kitu
keh, sang pandita pageuh di kapanditaan(a)na. kreta; sang wiku pageuh
di kawikuan(a)na, kreta; sang manguyu pageuh di kamanguyuan(a)na,
kreta; sang paliken pageuh di (ka)paliken(a)na. kreta; sang tetega
pageuh di katetegaan(a)na, kreta; sang ameng pageuh di
kaamengan(a)na, kreta; sang wasi pageuh di kawasian(a)na, kreta; sang
ebon pageuh di kaebon(a)na, kreta; maka nguni sang walka pageuh di
kawalkaa-
XXVII
n(a)na,
kreta; sang wong tani pageuh di katanian(a)na, kreta; sang euwah
pageuh di kaeuwahan(a)na, kreta; Sang gusti pageuh di kagustian(a)na.
kreta:.sang mantri pageuh dikamantrian(a)na, kreta; sang masang
pageuh di kamasangan(a)na, kreta; sang bujangga pageuh di
kabujanggaan(a)na. kreta. sang tarahan pageuh di katarahan(a)na,
kreta; sang disi pageuh di kadisian(a)na, kre'ta; sang prebu pageuh
di kaprebuan(a)na, kreta.
Nguni
sang pandita kalawan sang dewa ratu pageuh ngretakeun ing bwana, nya
mana kreta lor kidul kulon wetan sakasangga dening pretiwi sakakurung
dening akasa; pahi manghurip ikang sarwo janma kabeh.
Sarwo
janma kabeh ngara(n)na: janma tumuwuh, janma triyak. janma wong,
janma siwong, wastu siwong. Nya mana sakitu eta nu dipajar sarwo
janma .kabeh ta.
Jan
tumuwuh ma ngara(n)na: trena, taru, lata, galuma. Pahi manghurip hejo
lembok natar dangkura; ya janma tumuwuh ngara(n)na.

Janma
wong ma ngara(n)na: ruana janma kena ten hade yunina, Janma siwong
ma. ngara(n)na: rampes yuni rampes bangsa kena acan nyaho di
sanghyang darma.
Ini
ma sugan hayang kalihasan ku eusi bwana. Reyana ta. Ini ngara(njna:
kurija, ma/n/taja, bagaja, payuja.
Kurija
ma ngara(n)na sawatek bijil ti sungut. Ma/n/taja ma nga-ra(n)na
sawatek bijil ti panon. Bagaja ma ngara(n)na sawatek bijil ti
XXVIII
baga.
Payuja ma ngara(ii)na sawatek bijil ti tumbling. Ya sinangguh
sanghyang catur mula ngara(n)na.
Ini
guna janma di bwana: /u/ ngangka, nyigi, ngiket, nyigeung,
ngamang, ngarombaong. Ngangka ma ngara(n)na angen-angen. Nyigi ma
ngara(n)na uu(n)tayan, Ngiket ma ngara(n)na watek nalikeun. Nyigeung
ma ngara(n)na meu(ng)peung meulah, ma(n)cir. midwakeun, ngadar,
ngagitaka, ngukur, nyarwakeun. Ngarwang ma ngara(n)na sawatek
ngalikeun. Ngarombong ma ngara(n)na sawatek heuleut-heuleut. Ya ta
sinangguh sadguna ngara(n)na. Sakitu guna janma sarean(a).

Ini
kahayang janma: /ru/ yun suda, yun suka, yun munggah, yun luput. Ini
kalingana: yun suda, ma ngara(n)na hayang puma, mu-mul keuna ku saroa
kasakit; yun suka ma ngara(n)na hayang beunghar, mumul katunan ku
drabya: yun nuinggah ma ngara(n)na hayang sorga, mumul manggihkeun
bwana; yun Iuput ma ngara(n)na hayang mokta, mumul /ka/ kabawa ku
para sorga. Nya mana sakitu kahayang janma sareyan(a)
Ini
nu mandi ka cai. /ru/ Kalingana lanang wadon keudeu mala-wading.
Sakitu eta reyana. Sabaraha dagangan dipakeun eta? Kalinga­na
asak deung atah, goce deung rampes, beet deung gede.
Sabaraha
rasana? /u/ Kalingana lawana, kaduka, tirtka, amba, kasaya, madura.
Lawana ma ngara(n)na pangset; kaduka ma ngara(nV na lada; tritka ma
ngara(n)na pahit: amba ma ngara(n)na haseum; ka­saya ma
ngara(n)na pelem, madura ma ngara(n)na amis. Sakitu kara-sana ku na
janma sarean(a)na,
Ini
pakeun urang mibogaan maneh, pakeun turun patiwah-tiwah ka anak,
XXIX

ka
incu, ka umpi. ka cicip, ka muning, ka anggasantana, ka pratisantana,
ka putuh wekas sakabeh; nu sieup dipikakolotan deung21 nu
hamo sieup beunang cekap.
Hamo
sieup dipikakolotan ngara(n)na pinah ing buta raksasa. Beunang
bobotoh, beunang babalanjaan, hamo yogya dipikakolotan. Ngara(n)na
wineh ing cipta ambara. Hengan pamere indung, pamere bapa, pamere
pangguruan, wenang dipikakolotan. Ngara(n)na dewa rumaksa di urang.
Ladang
pepelakan wenang dipikakolotan. Ngara(n)na mani bijil ti pretiwi.
Ladang heuyeuk, ladang cocooan wenang dipikakolotan. Ngara(n)na mirah
tiba ti akasa.
Janma
beunghar teka nebus wadon, teu nyaho indung-bapana, ualah
dipikaritikan bisi urang kabawa salah. Aya deui nyaho di
indung-bapana, syaran sangkan ahulun. Lamun twah indung-bapana rampes
keneh na janma. ngara(n)na kapapanas ku twah kolot, (Eta) wenang
dipikari/n/tikan. Hengan lamun ku carut ma ulah
dipikaleuleuheungkeun. Ngara(n)na janma mider ing naraka.
Aya
deui ma janma /ng/rampes twahna, rampes susukna, rampes wwitna, ulah
mo22 tebus. Hengan ulah tuluy dipisomah bisi hulun
turuna(na). Ulah majikeun ka kula-kadang urang. Geus ma tanya,
bawakeun seupaheun sewaka ka urang.

Sakitu
tata jangjawokanana pakeun dapurna pulang ka jatina deui. Pake
beuteung di-
XXX
ri
ti panjara, pakeun maur bangsa urang rampes pakeun beuteung ka
pataka.
Ini
pakeun urang ngajajadikeun budak. Ulah hawara dipitotoh-keun nu ma mo
/nu/ bener bitan urang. Kareyaan urang, lamun lengkeng bapa turun ka
anak lalaki, lamun lengkeng indung turun ka anak wadon. Lamun pahi ma
ti panca ti bumi ngara(n)na buta sumurup ing kali. Hanteu yogya
mijodokeur. bocah; bisi kabawa salah. bisi kaparisedek nu
ngajadikeun.
Samangkana
kayatnakeun talatah sang sadu. Saur sang darma pitutur mujarakeun
sabda sang rumuhun, tutur twah paka sabda : Namo Siwaya! Nami Budaya!
Namo Sidam Jiwa nalipurna!
Sang
amaca maka suka, sang nurut ma ujar rahayu ngaregep cipta nirmala,
yatna sang sewaka drama.

Ini
kawuwusan siksakandang karesian ngaranya, ja na pustaka-nipun sang
ngareungeu pun.
Mula
nibakeun sastra duk ing teja (di)wasa, huwus ing wulan katiga pun.
Ini babar ing pustakanipun: nora catur sagara wulan.
oOo

Keterangan:
 1 nyawana.
 2 nyewana.
 3. landuh.
 4. katington.
 5 tertewat.
 6 terlewat.
 7 linglang.
 9 tinambungan.
 10 luwan.
 11 kausi.
 12 tatakang.
 14.Alinea ini seharusnya ditulis setelah alinea berikutnya.
 15 Iwar.
 16 Iwar.
 17 pidis.
 18 luwan.
 19 mner.
 20 ptang.
 21 di.
 22 ma.

Sunda
Lain-lain